ΠΕΡΙΕΧΟΜΕΝΑ
ΑΠΟΦΑΣΕΙΣ
Ανάκληση της 1261/29-03-1989 απόφασης Νομάρχη Χανίων, (ΦΕΚ  247/τ.Δ΄/27-04-1989) “περί
κήρυξης ως αναδασωτέας εκτάσεως εμβαδού
43,75 στρεμμάτων” στη θέση “Λιμπινές” της τ.κ.
Κολυμπαρίου του Δήμου Πλατανιά Ν. Χανίων.
Κήρυξη ως αναδασωτέας εκτάσεως 600,262 τμ
στη θέση « Κεραμιδαρειό» του Συνιδιόκτητου Δάσους Λύκων, της ΤΚ Σωτήρας, του Δήμου Έδεσ-
σας, της ΠΕ Πέλλας.
Κήρυξη δημοσίου δάσους εμβαδού 68.964,96
τ.μ ως αναδασωτέου, λόγω πυρκαγιάς στη θέση
«Λούτσα» Τοπικής Κοινότητας Σκουτεσιάδας, Δημοτικής Ενότητας Αγρινίου Δήμου Αγρινίου, Π.Ε.
Αιτ/νίας.
ΑΠΟΦΑΣΕΙΣ
Αριθμ. 4472
(1)
Ανάκληση της 1261/29-03-1989 απόφασης Νομάρχη Χανίων, (ΦΕΚ 247/τ.Δ΄/27-04-1989) “περί
κήρυξης ως αναδασωτέας εκτάσεως εμβαδού
43,75 στρεμμάτων” στη θέση “Λιμπινές” της τ.κ.
Κολυμπαρίου του Δήμου Πλατανιά Ν. Χανίων.
Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΚΡΗΤΗΣ
Έχοντας υπόψη:
• Τις διατάξεις του ν. 3852/2010 (ΦΕΚ 87 Α΄) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης- Πρόγραμμα Καλλικράτης»
• Τις διατάξεις του π.δ. 136/2010 (ΦΕΚ 229 Α΄) «Οργανισμός της Αποκεντρωμένης Διοίκησης Κρήτης».
• Τις διατάξεις των άρθρων 24 παρ. 1 και 117 παρ. 3
του Συντάγματος.
• Τις διατάξεις του ν. 998/1979 (ΦΕΚ 289/Α΄/1979) «Περί
προστασίας των δασών και των δασικών εν γένει εκτάσεων της χώρας», της παρ. 3 άρθρου 44, όπως συμπληρώ-
θηκε με την παρ. 9 άρθρου 1 του ν. 3208/2003 (ΦΕΚ 303/
Α΄/2003) και αντικαταστάθηκε με το άρθρο 35 παρ. 2
του ν. 4280/2014 (ΦΕΚ 159/Α΄/2014), της παρ. 4 άρθρου
44, όπως προστέθηκε με το άρθρο 36 του ν. 3698/2008
(ΦΕΚ 198/Α΄/2008) και αντικαταστάθηκε με την παρ. 3
άρθρου 35 του ν. 4280/2014 (ΦΕΚ 159/Α΄/2014).
• Την αριθμ. 160417/1180/8/7/1980 βασική εγκύκλιο
διαταγή του Υπουργείου Γεωργίας, με την οποία παρέχονται οδηγίες για τις αναδασωτέες εκτάσεις.
• Την με αριθμ. 117080/6353/13-11-2014 εγκύκλιο
διαταγή της Γενικής Διεύθυνσης Ανάπτυξης και Προστασίας Δασών και Αγροπεριβάλλοντος του Υ.Π.Ε.Κ.Α.
«Περί της διαδικασίας άρσης ή ανάκλησης αποφάσεων
αναδάσωσης».
• Την αριθμ. 124581/2774/26.5.2015 Δ/γή Υ.Π.Α.Π.ΕΝ.
«Περί της διαδικασίας άρσης ή ανάκλησης αποφάσεων
αναδάσωσης - Διευκρινήσεις».
• Την εγκύκλιο διαταγή του Υπουργού Περ/ντος
και Ενέργειας αριθμ. 153373/441/22-2-2017 (ΑΔΑ:
61ΤΗ4653Π8-Ω7Θ) «Περιοχές κηρυγμένων ως αναδασωτέων εκτάσεων στους δασικούς χάρτες».
• Την 1261/29-03-1989 απόφασης Νομάρχη Χανίων,
(ΦΕΚ 247/τ.Δ΄/27-04-1989) “περί κηρύξεως ως αναδασωτέας εκτάσεως εμβαδού 43,75 στρεμμάτων” στη θέση
“Λιμπινές” της τ.κ. Κολυμπαρίου του Δήμου Πλατανιά Ν.
Χανίων λόγω πυρκαγιάς της.
• Την πράξη 4 της 06-02-2015 (ΦΕΚ 24/Α΄/6-2-2015) του
Υπουργικού Συμβουλίου «Αποδοχή παραιτήσεων των
Γενικών Γραμματέων των Αποκεντρωμένων Διοικήσεων
της Χώρας».
• Την 14026/15-5-2017 απόφαση Υπ. Εσωτερικών “Διορισμός Συντονίστριας της Αποκεντρωμένης Διοίκησης
Κρήτης, (ΦΕΚ 250/τ.Υ.Ο.Δ.Δ./26-5-2017).
• Το άρθρο 20 της οικ. 8165/27-6-2017 (ΦΕΚ 2247/
τ.Β’/30-6-2017) απόφασης περί μεταβίβασης δικαιώματος υπογραφής στον Προϊστάμενο Γεν. Δνσης Δασών και
Αγρ. Υποθ. Αποκεντρωμένης Διοίκησης Κρήτης.
• Την με αριθμ.3740/16-4-2019 εισήγηση της Διεύθυνσης Δασών Χανίων
• Δεν προκαλείται δαπάνη από την παρούσα απόφαση,
αποφασίζουμε:
Την ανάκληση της 1261/29-03-1989 απόφασης Νομάρχη Χανίων, (ΦΕΚ 247/τ.Δ΄/27-04-1989) “περί κηρύξε-
ως ως αναδασωτέας εκτάσεως εμβαδού 43,75 στρεμμάτων” στη θέση “Λιμπινές” της τ.κ. Κολυμπαρίου του Δήμου
Πλατανιά Ν. Χανίων, λόγω του ότι προκύπτει ασάφεια
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Μαΐου 2019
ΤΕΥΧΟΣ  ΤΕΤΑΡΤΟ
Αρ. Φύλλου 248
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/24.05.2019
ως προς το εμβαδόν και τα όρια της έκτασης απο το
γεγονός ότι δεν υπάρχουν στο έδαφος χαρακτηριστικά
σημεία έτσι ώστε να μπορούμε να προσδιορίσουμε την
ακριβή θέση των συντεταγμένων των ορίων της καείσας
έκτασης, η οποία εν γένει δεν εμφανίζει ίχνη πυρκαγιάς.
Η μη εμφάνιση ιχνών οφείλεται στην αποκατάσταση πάσης μορφής δασικής βλάστησης σε τέτοιο βαθμό που
να ενεργοποιεί πραγματικές αιτίες εφαρμογής της νομοθεσίας.
Η ανάκληση της 1261/29-03-1989 απόφασης Νομάρχη
Χανίων, (ΦΕΚ 247/τ.Δ΄/27-04-1989),θα γίνει σύμφωνα με
την παραγ. 3 αρθ. 35 ν. 4280/2014 (τροποποιήσεις των
άρθρων 38 και 44 του ν. 998/1979), για την πραγματική
αλλά και νομική αυτής της ασάφειας του προσδιορισμού
της με βάσει την απεικόνισή της, αλλά και των χλωριστικών δεδομένων της.
Η απόφαση αυτή να δημοσιευθεί στην Εφημερίδα της
Κυβερνήσεως.
Χανιά, 7 Μαΐου 2019
Με εντολή Συντονίστριας
Αποκεντρωμένης Διοίκησης
Ο Προϊστάμενος Γενικής Διεύθυνσης Δασών
και Αγροτικών Υποθέσεων
ΑΝΑΣΤΑΣΙΟΣ ΙΩΑΝΝΟΥ
Ι
Αριθμ. 2951
(2)
Κήρυξη ως αναδασωτέας εκτάσεως 600,262 τμ
στη θέση « Κεραμιδαρειό» του Συνιδιόκτητου Δάσους Λύκων, της ΤΚ Σωτήρας, του Δήμου Έδεσ-
σας, της ΠΕ Πέλλας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1) Την παρ.3 του άρθρου 117 του Συντάγματος της
χώρας.
2) Τις δ/ξεις του ν. 998/1979 (ΦΕΚ 289/Α’/1979) «Περί
προστασίας δασών και δασικών εν γένει εκτάσεων» και
ειδικότερα:
- του αρθ.41 παρ.1 και 3, όπως ισχύει,
- του αρθ.38 παρ. 1, όπως τροποποιήθηκε με την παρ. 1
του άρθρου 35 του ν. 4280/2014,
- του αρθ.70, παρ.3, όπως προστέθηκε με το αρθρ. 12,
του ν. 2040/1992 και αντικαταστάθηκε με το άρθροί παρ.
15 του ν. 3208/2003.
3) Τις δ/γές του Υπ. Γεωργίας: α)160417/1180/1980,
β) 182447/3049/1980 γ) 154659/24-5-1982.
4) Τη με αριθμ. 4/6-2-2015 (ΦΕΚ 24/τ.Α’/ 6-2-2015) πράξη Υπουργικού Συμβουλίου.
5) Το π.δ. 142/27-12-2010 «Οργανισμός Αποκεντρωμένης Διοίκησης Μακεδονίας - Θράκης» (ΦΕΚ 235/Α’/
27-12-2010).
6) Τις διατάξεις του άρθρου 26 παρ.2 του ν. 4061/2012
« Διαχείριση και προστασία ακινήτων του Υπουργείου
Αγροτικής Ανάπτυξης και Τροφίμων - Λοιπές ρυθμίσεις,
μεταβατικές και καταργούμενες διατάξεις».
7) Το ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις
(ΦΕΚ 112/Α’/13-7-2010).
8) Τις διατάξεις των άρθρων 28 και 28α του
ν. 4325/2015 (Α’47) και την 14138/15-5-2017 (ΦΕΚ 250/
τ.Υ.Ο.Δ.Δ./26-5-2017) απόφαση του Υπουργείου Εσωτερικών περί διορισμού Συντονιστή της Αποκεντρωμένης
Διοίκησης Μακεδονίας -Θράκης.
9) Την 35748/30-5-2017 απόφαση του Συντονιστή
Αποκεντρωμένης Διοίκησης Μακεδονίας - Θράκης «Ανάθεση άσκησης αρμοδιοτήτων σε οργανικές μονάδες.......
της ΑΔΜΘ» (ΦΕΚ 1971/Β’/2017).
10) Τη με αριθμ. 2941/28-2-2019 πρόταση του Δασαρχείου Έδεσσας περί κήρυξης ως αναδασωτέας της
αναφερόμενης στο θέμα έκτασης.
11) Το γεγονός ότι από την παρούσα απόφαση δεν προκύπτει δαπάνη εις βάρος του Δημοσίου, αποφασίζουμε:
Κηρύσσουμε ως αναδασωτέο, με σκοπό την αποκατάσταση της δασικής βλάστησης με φυσική αναδάσωση,
το δάσος, εμβαδού 600,262 τμ., το οποίο στις 25-2-2019
διαπιστώθηκε ότι εκχερσώθηκε παράνομα. Η έκταση
βρίσκεται στη θέση «Κεραμιδαρειό», του Συνιδιόκτητου
Δάσους Λύκων, της ΤΚ Σωτήρας, του Δήμου Έδεσσας,
της ΠΕ Πέλλας και απεικονίζεται στο συνημμένο τοπογραφικό διάγραμμα κλιμ. 1: 500 ενώ η θέση του είναι
σημειωμένη σε απόσπασμα φύλλου χάρτη ΓΥΣ Έδεσσα - Άρνισσα’ κλιμ.1:50.000, το οποίο συνοδεύει την
απόφαση.
Η έκταση προσδιορίζεται από τα στοιχεία 1,2,3, 14,1
και συνορεύει:
Βόρεια: Με μη δασική έκταση
Νότια: Με έκταση σήμερα καλλιεργούμενη
Ανατολικά: Με έκταση σήμερα καλλιεργούμενη και
με δασική έκταση
Δυτικά: Με δασικό δρόμο
οι συντεταγμένες των οποίων δίδονται στον συνημμένο πίνακα.
Κατά της παρούσας απόφασης επιτρέπεται υποβολή
αίτησης ακύρωσης στο Τριμελές Εφετείο Θεσσαλονίκης
(άρθρο 47 ν. 3900/2010, ΦΕΚ 213/Α’/2010),εντός προθεσμίας εξήντα (60) ημερών, αρχόμενης από την επόμενη
της δημοσίευσής της (άρθρο 46 π.δ. 18/1989).
Επίσης κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς τον
οικείο Συντονιστή της Αποκεντρωμένης Διοίκησης από
οποιονδήποτε έχει έννομο συμφέρον, σύμφωνα με τις
διατάξεις της παρ. 3 του άρθρου 35 του ν. 4280/2014,
της παρ. 4 του άρθρου 44 του ν. 998/1979.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Απριλίου 2019
Ο Συντονιστής Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/24.05.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/24.05.2019
Αριθμ. 98948
(3)
Κήρυξη δημοσίου δάσους εμβαδού 68.964,96
τ.μ ως αναδασωτέου, λόγω πυρκαγιάς στη θέση
«Λούτσα» Τοπικής Κοινότητας Σκουτεσιάδας, Δημοτικής Ενότητας Αγρινίου Δήμου Αγρινίου, Π.Ε.
Αιτ/νίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τα άρθρα 24 παρ. 1 και 117 παρ. 3 του Συντάγματος
της Ελλάδας.
2. Το ν. 3852/2010 (Α’87) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» και ειδικότερα τα άρθρα 6 και 280.
3. Το π.δ 139/2010 (Α’232) «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας
και Ιονίου».
4. Το ν.  3200/1955 περί «διοικητικής αποκέντρωσης» όπως τροποποιήθηκε και συμπληρώθηκε με το
ν.δ. 532/1970 και μεταγενέστερες διατάξεις.
5. Τα άρθρα 1 παρ.1, 2 παρ. 1δ, 5 παρ. 3β, 6 παρ. 7 και
7 παρ. 2 του ν. 2503/1997 «Διοίκηση, Οργάνωση, Στελέχωση της Περιφέρειας».
6. Το άρθρο 38 παρ.1 του ν. 998/1979 όπως αντικαταστάθηκε το πρώτο εδάφιό της με το άρθρο 35 παρ. 1
του ν. 4280/2014 (Α’159) καθώς επίσης και το άρθρο 41
παρ. 1 και 3 του ν. 998/1979.
7. Το ν. 3208/2003 (Α’303) «Προστασία των δασικών
οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις».
8. Τις διαταγές του Υπουργείου Γεωργίας: α) 160417/
1180/8-7-1980, β) 182447/3049/24-9-1980, γ) 141823/
24-2-1983 και δ) 179171/3-9-1985.
9. Τις διατάξεις του ν. 3861/2010 (Α’ 112) «Ενίσχυση της
διαφάνειας με την υποχρεωτική ανάρτηση νόμων και
πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια»
και άλλες διατάξεις».
10. Τα άρθρα 28 και 28Α του ν. 4325/2015 (Α’47) « Εκδημοκρατισμός της Διοίκησης - Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις».
11. Την 15870/15-05-2017 (τ.Υ.Ο.Δ.Δ. 250) απόφαση
του Υπουργού Εσωτερικών περί διορισμού του Νικολάου Παπαθεοδώρου του Αγγελάκη ως Συντονιστή της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου.
12. Το άρθρο 67 παρ. 8 του ν. 4316/2014 (Α’ 270).
13. Την με αριθμ. 43585/26-02-2019 πρόταση του Δασαρχείου Αγρινίου περί κηρύξεως δημόσιου δάσους εμ-
βαδού 68.964,96 τ.μ ως αναδασωτέου, λόγω πυρκαγιάς
στη θέση «Λούτσα» Τοπικής Κοινότητας Σκουτεσιάδας,
Δημοτικής Ενότητας Αγρινίου Δήμου Αγρινίου, Π.Ε. Αιτ/
νίας, αποφασίζουμε:
Κηρύσσουμε ως αναδασωτέο, με φυσική ή τεχνητή
αναγέννηση, με σκοπό την προστασία για την επαναδημιουργία της δασικής βλάστησης που καταστράφηκε
από πυρκαγιά και τη διατήρηση του χαρακτήρα του δημοσίου δάσους, ώστε να αποκλεισθεί η διάθεση αυτού
για άλλο σκοπό, το παραπάνω δημόσιο δάσος εμβαδού
68.964,96 τ.μ που ανήκει στην κατηγορία του άρθρου 3
παρ. 1 και του άρθρου 4 παρ. 1ε του ν. 998/1979 όπως
τροποποιήθηκε και ισχύει.
Το ανωτέρω δημόσιο δάσος βρίσκεται στη θέση
«Λούτσα» Τοπικής Κοινότητας Σκουτεσιάδας, Δημοτικής Ενότητας Αγρινίου Δήμου Αγρινίου, Π.Ε. Αιτ/νίας και
προσδιορίζεται από τα στοιχεία (1-2-3-4-......-20-21-22-1)
και οριοθετείται ως ακολούθως:
Βόρεια: Με δημόσιο δάσος
Νότια: Με δημόσιο δάσος
Ανατολικά: Με δημόσιο δάσος
Δυτικά: Με δημόσιο δάσος
όπως φαίνεται στο συνημμένο τοπογραφικό διάγραμμα.
Κατά της ανωτέρω απόφασης υφίσταται η δυνατότητα
άσκησης αίτησης ακύρωσής της, ενώπιον του (οικείου)
Τριμελούς Διοικητικού Εφετείου, εντός εξήντα (60) ημερών από την επομένη της δημοσίευσής της ή κοινοποι-
ήσεώς της.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 7 Μαΐου 2019
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/24.05.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 248/24.05.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190400248.pdf | Tokens: 13962]